section_heading: Farmakoterapijska skupina i djelovanje
paragraph_text: Optimalno antacidno djelovanje (stupanj želučane kiselosti, brzina nastupa djelovanja i trajanje učinka) postiže se optimalnim omjerom količina dvaju djelatnih sastojaka. Aluminij hidroksid magnezij karbonat gel djeluje kao antacidni pufer koji povećanu kiselost želučanog soka smanjuje do fizioloških vrijednosti (pH 3-5) omogućujući normalan proces probave bez naknadne hipersekrecije.<br> Magnezij hidroksid, osim izražene, brze i dugotrajne neutralizacije, djeluje i blago laksativno te se u kombinaciji s aluminij hidroksidom pojačava antacidni učinak uklanjajući opstipirajuće djelovanje aluminija. Antacidno djelovanje nastupa odmah nakon uporabe, a traje dva do tri sata. Magaldrat osim brze i dugotrajne neutralizacije kiseline, koči djelovanje pepsina i žučnih kiselina, koje su također odgovorne za želučane tegobe. U bolesnika s normalnom bubrežnom funkcijom nema sustavnih učinaka, jer se iz probavnog sustava apsorbira samo neznatna količina koja se brzo izluči.